پولين تشان بو-لين

پولين تشان بو-لين (Pauline Chan Bo-Lin) (23 مايو 1973 - 31 يوليه 2002) ممثلة بورنوجرافية صينية

 نشأتها 
اتولدت پولين تشان بو-لين يوم 23 مايو 1973 فى مدينة شانجهاى فى الصين ، و فى سنة 1985 سافرت مع امها لمدينة هونج كونج

 شغلها 
فى سنة 1988 اشتغلت پولين تشان بو-لين موديل ، و فى سنة 1990 دخلت فى مسابقة Miss Asia Pageant (ملكة جمال آسيا) لكنها ماخدتش اى ترتيب فيها

فى سنة 1991 دخلت پولين تشان بو-لين فى مجال البورنوجرافيا بتشجيع من امها علشان تقدر تصرف عليها . و فى الفترة من سنة 1991 لغاية سنة 1997 مثلت اكتر من 25 فيلم بورنوجرافى اشهرهم Flowers of Shanghai و Sex for Sale و Whores from the North و Devil of Rape و Erotic Ghost Story 3 و Escape from Brothel و Behind the Pink Door و Flying Dagger و From Beijing with Love ، وكسبت شعبية كبيرة فى المجال ده بسبب ادائها الجرئ للمشاهد البورنوجرافية ، وده اللى خلاها ابرز رمز للجنس فى هونج كونج وكمان على مستوى الصين كلها

 علاقاتها العاطفية 
فى سنة 1997 ابتدت پولين تشان بو-لين فى علاقة غرامية مع المستثمر التايوانى هوانج چين-تشونج (Huang Jen-chung) اللى كانت اتعرفت عليه سنة 1993 و كان اكبر منها ب 33 سنة ، وسافرت معاه لمدينة تايبيه عاصمة تايوان علشان تعيش معاه . لكنه بعد كده ظهر على حقيقته لما ابتدا يعاملها بوحشية لغاية لما خلاها ابتدت فى سنة 1998 تتورط فى تعاطى المخدرات وممارسة الشعوذة ، و فى اوائل سنة 1999 زهق منها وهجرها وده كان السبب الحقيقى ورا التصرفات الشاذة اللى عملتها پولين تشان بو-لين فى الفترة مابين سنة 1998 وسنة 2001 اللى كان منها : محاولتها الانتحار وهى فى لقاء فى التيليڤيزيون على الهوا ، قلع كل هدومها فى الشارع ووقوفها وهى عريانة ملط قدام الناس ، حرقها لبيتها ، محاولة السفر للخارج من غير باسبور و كان طبعا بيتم ترحيلها فى كل مرة ، ضرب اى حد قدامها فى الشارع وده كان السبب اللى خلاها تدخل السجن فى المملكه المتحده فى شهر ديسمبر 1999 . ونتيجة كل ده دخلت المستشفى اكتر من مرة علشان تتعالج من ادمان المخدرات

فى اوائل شهر يوليه 2002 خلفت پولين تشان بو-لين ولد من راجل امريكى من اصل صينى كان بيشتغل دى جيه فى تايبيه عاصمة تايوان بعدما مارسوا الجنس مع بعض من غير جواز

 وفاتها 
فى يوم 31 يوليه 2002 ماتت پولين تشان بو-لين عن طريق الانتحار بعدما رمت نفسها من شباك شقتها فى الدور ال24 من عمارة سكنية فى مدينة شانجهاى فى الصين ، و كانت كتبت رسالة قبل انتحارها قالت فيها ان سبب انتحارها هو انها اصيبت بمرض نفسى اسمه اكتئاب ما بعد الولاده ده غير حزنها على نفسها بسبب اللى شافته من عشيقها الاولانى هوانج چين-تشونج (Huang Jen-chung) . و فى يوم 3 اغسطس 2002 اتعملت لها جنازة على مستوى عالى انتهت بحرق جثمانها تطبيقا لشعاير ديانتها البوذيه



 مصادر 

 لينكات برانيه 


 Pistol Packing Pauline Chan
 loveHKfilm entry
 HK cinemagic entry 

تصنيف:ممثلات بورنوجرافيات
تصنيف:موديلات عريانة
تصنيف:ممثلات شبقيات
تصنيف:منتحرين
تصنيف:ممثلات بورنوجرافيات صينيات